  Виталий Пронин Дышетонын туала амалъёсты кутоно.Туэ 140 ар тырмоз тодмо удмуртлы азьветлӥсьлы, дышетӥсьлы Иван Михеевлы. Таин валче элькунамы ялэмын анай кылъёсты (ӟуч кылэз но) дышетонын туала амалъёсъя конкурс. Конкурсэз ялӥзы Кун Кенеш, Дышетонъя но наукая, Напциосын ужан политикая министерствоос. Вожвылъяськонлы йылпумъянъёс лэсьтэмын луозы туэ апрель пумын. Экспертъя комиссия ужъёсты эскерыны кутскиз ни. Соос 100-лэсь ятыр люкаськемын. Элькунысьтымы дышетӥсьёс, коллективъёс сяна, конкурсэ пыриськыны мылкыд каризы шаермылэн палэназ - Ханты-Мансийск округын, Хабаровск, Красноярск,  Омск, Оренбург, Ярославль но мукет улосъёсын - улӥсьёс.Экспертъёс пусйизы ни: ужъёс уката вылӥ дунъяськозы, соос туала куронъёслы тупало, выль амалъёс ӵектэмын но соосты дышетон удысын кутыны луоно ке. Озьы ик санэ басьтӥськоз авторъёслэн патриотизм мылкыдзы.Номинациосын вормисьёс пусъемын луозы синпель кузьымъёсын, соослэн ужъёссы печатласькозы Удмурт кун университетлэн но Дышетонэз азинтонъя институтлэн сборникъёсазы.Элина Кумачёва Туспуктӥз А. Горбунов Теги: дышетон  